ಆರಂಭವಾಯಿತು ಡಾಲಿಯ ರತ್ನನ್ ಪ್ರಪಂಚ ಸ್ಯಾಂಡಲ್ವುಡ್ನಲ್ಲಿ ಸಧ್ಯಕ್ಕೆ ಮೋಸ್ಟ ಲವ್ಡ್ ಹೀರೊ ಕಮ್ ವಿಲನ್ ಆಗಿರುವ ಡಾಲಿ ಧನಂಜಯ್, ರತ್ನನ್ ಪ್ರಪಂಚ ತೋರಿಸಲು ಸಜ್ಜಾಗಿದ್ದಾರೆ. ಕಳೆದ ವರಮಹಾಲಕ್ಷ್ಮಿ ಹಬ್ಬದಂದು, ತಮ್ಮ ಮುಂದಿನ ಚಿತ್ರದ ಫಸ್ಟ್ ಲುಕ್ ಪೋಸ್ಟರ್ ಅನ್ನು ಧನಂಜಯ್ ರಿಲೀಸ್ ಮಾಡಿದ್ದರು. ಅದರ ಟೈಟಲ್ ರತ್ನನ್ ಪ್ರಪಂಚ ಎಂದಾಗಿತ್ತು.ಈಗ ಅದು ಸೆಟ್ ಏರುವ ಸಮಯ ಬಂದಿದೆ. ಮೈಸೂರಿನಲ್ಲಿ ಇಂದಿನಿಂದ ಅದರ ಚಿತ್ರಿಕರಣ ಆರಂಭವಾಗಲಿದೆ. ಇದನ್ನು ಖಚಿತ ಪಡಿಸುತ್ತಾ, ರಿಷಬ್ ಶೆಟ್ಟಿಯವರು ಹರಿಕಥೆ ಅಲ್ಲ ಗಿರಿಕಥೆ ಚಿತ್ರ ತಂಡವನ್ನು ಭೇಟಿಯಾದ ಕ್ಷಣದ ಚಿತ್ರವನ್ನು ಹಂಚಿಕೊಂಡಿದ್ದಾರೆ. ಮೈಸೂರಿನ ನಂತರ ಹಾವೇರಿ ಮತ್ತು ಕಾಶ್ಮೀರಗಳಲ್ಲು ಇದರ ಶೂಟಿಂಗ್ ನೆಡೆಯಲಿದೆ. ರತ್ನನ್ ಪ್ರಪಂಚದಲ್ಲಿ ರತ್ನಾಕರನಾಗಿ ಡಾಲಿ ಕಾಣಿಸಿಕೊಳ್ಳಲಿದ್ದಾರೆ. ಪೋಸ್ಟರ್ ಮೂಲಕವೆ ಭಾರಿ ಕುತೂಹಲ ಮೂಡಿಸಿರುವ ಈ ಚಿತ್ರಕ್ಕೆ, ದಯವಿಟ್ಟು ಗಮನಿಸಿ ಚಿತ್ರದ ನಿರ್ದೇಶಕರಾದ ರೋಹಿತ್ ಪದಕಿ ಆಕ್ಷನ್ ಕಟ್ ಹೇಳಲಿದ್ದಾರೆ. ಒಂದು ವಿಭಿನ್ನ ರೀತಿಯ ಕಥೆ ಮೂಡಿಬರುವ ನಿರೀಕ್ಷೆಯಲ್ಲಿದೆ. ಕೆಆರ್ಜಿ ಸ್ಟುಡಿಯೋಸ್ನ ಕಾರ್ತಿಕ್ ಗೌಡ ಹಾಗೂ ಬಂಗಾರ ಸನ್ ಆಫ್ ಬಂಗಾರದ ಮನುಷ್ಯ ಚಿತ್ರದ ನಿರ್ದೇಶಕ ಯೋಗಿ ಜಿ. ರಾಜ್ ಈ ಚಿತ್ರವನ್ನು ನಿರ್ಮಾಣ ಮಾಡಲಿದ್ದಾರೆ. ಶ್ರೀಶ ಕುದುವಳ್ಳಿ ಸಿನಿಮಾಟೋಗ್ರಫಿ ಮತ್ತು ಅಜನೀಶ್ ಲೋಕನಾಥ್ ಸಂಗೀತ ನಿರ್ದೇಶನ ಮಾಡಲಿದ್ದಾರೆ. ಅಂದಹಾಗೆ ಚಿತ್ರದಲ್ಲಿ ನಟ ಧನಂಜಯ್ ಗೆ ಜೋಡಿಯಾಗಿ ರೆಬಾ ಮೋನಿಕಾ ಜಾನ್ ಕಾಣಿಸಿಕೊಳ್ಳುತ್ತಿದ್ದಾರೆ. ಮಲಯಾಳಂ ಮತ್ತು ತಮಿಳಿನಲ್ಲಿ ನಟಿಸಿರುವ ಈಕೆ, ಈ ಚಿತ್ರದ ಮೂಲಕ ಕನ್ನಡಕ್ಕೆ ಪಾದಾರ್ಪಣೆ ಮಾಡಲಿದ್ದಾರೆ. ಹಾಗೆ ಕನ್ನಡದ ಖ್ಯಾತ ಹಿರಿಯ ನಟಿ ಉಮಾಶ್ರೀ ಕೂಡ ಈ ಚಿತ್ರದ ಮೂಲಕ ಬೆಳ್ಳಿ ತೆರೆಗೆ ಮರಳಲಿದ್ದಾರೆ. ಈಗಾಗಲೆ ಪೊಗರು, ಯುವರತ್ನ ಮತ್ತು ಸಲಗ ಚಿತ್ರಗಳಲ್ಲಿ ಕಾಣಿಸಿಕೊಳ್ಳಲಿರುವ ಧನಂಜಯ್, ನಾಯಕನಾಗಿ ಬಡವ ರಾಸ್ಕಲ್ ಮತ್ತು ಹೆಡ್ ಬುಷ್ ನಲ್ಲಿ ನಟಿಸಲಿದ್ದಾರೆ. ಅವರ ಬಡವ ರಾಸ್ಕಲ್ ಶೂಟಿಂಗ್ ಮುಗಿಸಿ ಪೋಸ್ಟ್ ಪ್ರೊಡಕ್ಷನ್ಸ್ ನಲ್ಲಿದೆ. ಇದರ ಜೊತೆಗೆ ತೆಲುಗಿನ ಪುಷ್ಪ ಚಿತ್ರದಲ್ಲು ಕಾಣಿಸಿಕೊಳ್ಳಲಿದ್ದಾರೆ.